স্কুল ড্রেস না পরে আসায়, ‘জামা খুলিয়ে’ শাস্তি সিউড়িতে

ঋতভাষ চট্টোপাধ্যায়, সিউড়ী : স্কুল (School) থেকে দেওয়া ড্রেস (School Dress) পরে না আসায় মারাত্মক শাস্তি। ওই ছাত্রকে জামা খুলে স্কুলের বাইরে দাঁড় করিয়ে দেওয়ার অভিযোগ। ঘটনায় স্কুলের বাইরে বিক্ষোভ দেখান অভিভাবকেরা।

স্কুল ছাত্রের জামায় ছিল না ব্যাচ। তাই পড়ুয়াকে জামা খুলে শাস্তি দেওয়ার অভিযোগ। প্রতিবাদে স্কুলের প্রধান শিক্ষিকা ঘিরে বিক্ষোভ অভিভাবকদের একাংশের।

যদিও স্কুলের প্রধান শিক্ষিকার পাল্টা দাবি, সরকারের পক্ষ থেকে স্কুল ছাত্রদের জামা দেওয়া হয়। কিন্তু ওরা ব্যাচ ছাড়া, নোংরা ও ছেঁড়া জামা পরে এসেছিল। তাই প্রধান শিক্ষিকার রুমে ডেকে তাঁদের কেবল জামা খুলে কেমন লাগে তা দেখা হয়েছে। সঙ্গে সঙ্গে পরিয়ে দেওয়া হয়েছিল। কিন্তু ওঁদের অভিভাবকরা অশালীন ভাষায় প্রধান শিক্ষিকাকে অপমান করে এবং মারমুখী হয়ে ওঠে।

আরও পড়ুন- জীবনকৃষ্ণের আত্মীয়দের ব্যাংক অ্যাকাউন্টে নজর ইডির

সোমবার সকালে সিউড়ির সিউড়ি প্রাথমিক বিদ্যালয়ে (Siuri Primary School) ঘটনাকে কেন্দ্র করে উত্তেজনার সৃষ্টি হয়। ইতিমধ্যেই বিক্ষোভের ভিডিও ভাইরাল হয়েছে সমাজ মাধ্যমে।

বিক্ষোভকারী অভিযোগ, এইভাবে জামা খুলে শাস্তি দেওয়া উচিত হয়নি। ওঁদের জামা ঠিক নেই তো অভিভাবকদের জানাতে পারতেন। এই ভাবে জামা খুলে শাস্তি দেওয়া ঠিক হয়নি।

দেখুন আরও খবর-